Ladislav Šimčo

Ladislav Šimčo  (* 29. máj 1967) je slovenský futbalový tréner a bývalý futbalista. Je odchovancom Lokomotívy Košice. Hrával aj za prvé mužstvo „železničiarov“ a v tomto klube pôsobil aj ako hlavný tréner. V roku 1991 prestúpil do FK Inter Bratislava, avšak po dvoch sezónach sa vrátil do Lokomotívy. V rokoch 1996 až 1998 hrával v 1. českej lige za klub FC Hradec Králové. Ako 29-ročný však musel zo zdravotných dôvodov ukončiť svoju hráčsku kariéru. 

Trénerskú kariéru začal v žiackom výbere bývalého klubu Lokomotívy, odkiaľ prešiel do amatérskeho klubu FK Šaca. Pokračoval prevzatím A-mužstva Lokomotívy Košice a neskôr odchodom do Košického MFK. V prvoligovom klube sa postupne prepracoval od dorastu, cez rezervný tím, na hlavného trénera A mužstva kde pôsobil od júla 2011. V roku 2013 sa ujal kormidla Ružomberka. Po sezóne 2012/2013 však Šimčovi končila zmluva, ktorú mu vedenie na prekvapenie nepredĺžilo. 10. júna 2013 sa Ladislav Šimčo stal trénerom FC Nitra, s ktorou podpísal ročnú zmluvu. Po nevydarenom vstupe oslabeného FC Nitra (odchod Tawamba, Zošák, Cicman, Struhár) do Corgoň ligy, bol Ladislav Šimčo po 7. kole odvolaný.

Vo štvrtok 5. júna 2014 bol Ladislav Šimčo predstavený ako staronový tréner MFK Ružomberok.

Referencie

Externé odkazy 
 www.transfermarkt.co.uk 
 www.soccerway.com 

Česko-slovenskí futbalisti
Slovenskí futbalisti
Slovenskí futbaloví tréneri